स्पेनिश भाषा के म्यूजिक विडियो ‘डेस्पैकिटो’ को जनवरी 2017 में रिलीज किया गया था। रिलीज के बाद से ही इस विडियो ने तमाम रेकॉर्ड्स तोड़ दिए। यह अमेरिका में लगातार 16 हफ्तों तक नंबर वन के पायदान पर रहा। इसे वेवो ने यू-ट्यूब पर अपलोड किया था। अब तक इसे 5 अरब से ज्यादा बार देखा जा चुका है और ऐसा कमाल करने वाला यह अब तक का इकलौता विडियो है। पिछले हफ्ते ही वीडियो ने 500 करोड़ से ज्यादा बार देखे जाने का रिकॉर्ड बनाया था।